### Resumé

Vejle Kommune har modtaget samlet 1,2 mio. kr. fra Vejdirektoratets pulje til offentlig opladning af elcykler. Midlerne er givet til etablering af ladestationer til elcykler og cykelparkering på 10 lokaliteter i kommunen, og skal fremme brugen af elcyklen blandt både pendlere og turister. Der ønskes udvalgets stillingtagen til om projekterne på de 10 lokaliteter skal gennemføres, samt om en anlægsbevilling hertil.

### Sagsfremstilling

Vejdirektoratet åbnede i maj 2024 en pulje til offentlig opladning af elcykler. Puljen kunne søges af kommuner, og blev fordelt efter først-til-mølle-princippet. Der kunne søges op til 100 % finansiering, dog højest 120.000 kr. pr. ladestation (lokation).

Teknik & Miljø har fremsendt 10 ansøgninger til puljen, og modtaget det maksimale tilskud til dem alle - i alt 1,2 mio. kr. Det drejer sig om følgende steder:

* Klostergade (ny placering, afventer tilbagemelding fra Vejdirektoratet)
* Søndertorv
* Vissingsgade
* Pendlerplads N, ved Bilka
* Karl Nørgaard, [adresse]
* Haraldskær (ny placering, afventer tilbagemelding fra Vejdirektoratet)
* Kongernes Jelling
* [adresse]
* Plads ved [adresse]Dæmningen
* Banegårdspladsen

På [adresse], [adresse], Ziggy Lauritsen samt ved [adresse], Kongernes Jelling og [adresse] er der søgt til etablering af 6 såkaldte cykellæn med hver 2 ladestik, hvert sted. Et cykellæn er en nedstøbt bøjle man kan stille sin cykel på begge sider af, og evt. låse sin cykel fast til. Løsningen tilgodeser både almindelige cykler og ladcykler.

Ved pendlerplads nord (ved Bilka) og pendlerplads syd (på [adresse]) er der søgt til etablering af 3 cykelbokse hvert sted. En cykelboks er en 'kasse' med en låge man kan låse sin cykel sikkert ind i. Der vil være et ladestik i hver cykelboks, samt mulighed for opbevaring af cykelhjelm o. lign.

Ved cykelparkeringen på hjørnet af [adresse]Banegårdspladsen er der søgt til opstilling af 7 docks med hver deres opbevaringsboks til batteri, lader, cykelhjelm mv. I hver boks er der et ladestik.

Ved den eksisterende cykelparkering på [adresse] mellem [adresse] og Haahr-bygningen er der søgt til etablering af et ladeskab. Ladeskabet har 8 rum med ladestik hvor elcyklens batteri og lader kan låses sikkert inde.

Forvaltningen har kvalificeret projekterne og fundet, at der er behov for yderligere 430.000 kr. ud over tilskuddet på 1,2 mio. kr. til etablering af de 10 steder.

### Økonomi

![](data:image/png;base64...)
Ny/ændring af anlægsbevilling

![](data:image/png;base64...)
Figur 2 tillægsbevilling

**Opsummering af de bevillingsmæssige konsekvenser**Sagen medfører, at der gives anlægsbevilling og afsættes rådighedsbeløb på 1,630 mio. kr. i udgift og 1,2 mio. kr. i indtægt. Udgiften finansieres med tilskud fra vejdirektoratet på 1,2 mio. kr. samt 0,430 mio. kr. fra Pulje til infrastruktur i 2025.
Forskydning mellem år finansieres af anlægsprojekt "Forprojekter og scenarieanalyse" for at reducere forventet overførsel til 2025.

**Afledt drift**
Til vedligehold mv. af elladestandere, er der afledt drift på 81.000 kr. fra 2026 og frem.
Afledt drift indgår budgetlægningen 2026-2029 spor 2.

**Høring**Centralt Budget har ingen bemærkninger af bevillingsmæssig karakter.

### Klima og resiliensvurdering

Flere muligheder for opladning af elcykler kombineret med sikker cykelparkering, vil fremme brugen af elcyklen såvel blandt cykelpendlere som cykelturister. Dette bidrager til målene i Klimaplan og i det Grønne Visionstillæg til Mobilitetsplanen.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** der etableres ladepunkter til elcyklister, med tilhørende cykelparkering, på de nævnte 10 lokaliteter, og

**at** de bevillingsmæssige konsekvenser godkendes, jf. bevillingsskema under afsnittet økonomi.

### Beslutning

Anbefalet.

Jesper Lauridsen var fraværende.